<classify> Ratiba hiyo inaonesha kwamba Yanga itaanzia nyumbani kati ya Februari 12, 13 na 14 kabla ya kurejeana ugenini kati ya Februari 26, 27 na 28.Yanga ikivuka hatua hiyo itacheza na mshindi wa mechi kati ya APR ya Rwanda au Mbabane Swallows ya Swaziland. Mshindi wa mechi hiyo atakutana na Al Ahly ya Misri, au mshindi kati ya Recreativo de Libolo ya Angola na Racing Micomiseng ya Equatorial Guinea.Kwa upande wa Azam inayoshiriki michuano ya Kombe la Shirikisho itaanza moja kwa moja raundi ya kwanza.Azam ambayo mwaka huu ilishiriki Ligi ya Mabingwa mechi yake ya kwanza itakuwa kati ya mshindi wa mechi ya Bidvest Wits ya Afrika Kusini na timu kutoka Shelisheli.Wawakilishi hao wataanzia ugenini kati ya Machi 11, 12 na 13 kabla ya kumalizia nyumbani kati ya Machi 18, 19 na 20.Azam ikivuka hatua hiyo itacheza na Esperance ya Tunisia, timu kutoka Chad au News Stars de Douala ya Cameroon. Aidha kwa upande wa wawakilishi wa Zanzibar, Mafunzo itakayocheza Ligi ya Mabingwa itaanzia hatua ya awali na AS Vita ya Congo DR, wakati JKU itacheza na Gaborone ya Botswana katika Kombe la Shirikisho.  <topic>: michezo 